প্রত্যক্ষদর্শীরা জানিয়েছেন, রবিবার লঞ্চে প্রায় সবাই মত্ত অবস্থায় ছিলেন। সেই অবস্থাতেই লঞ্চের সামনের দিকের সিঁড়ি দিয়ে উঠতে গিয়ে জলে পড়ে যান অরিন্দমবাবু। তাঁকে জলে পড়ে যেতে দেখেছিলেন একমাত্র লঞ্চের সারেং। এদিন তাঁর সঙ্গেও কথা বলেন তদন্তকারী দলের সদস্যরা। 
 নিজস্ব প্রতিবেদন: ফ্লোটেলের ম্যানেজার অরিন্দম বসুর মৃত্যুরহস্যের তদন্তে নামল ফরেন্সিক দল। মঙ্গলবার সকালে যে লঞ্চ থেকে অরিন্দমবাবু পড়ে গিয়েছিলেন সেটি পরিদর্শন করেন কলকাতা পুলিশের ফরেন্সিক দলের সদস্যরা। অদৌ ওই জায়গা থেকে কারও পক্ষে জলে পড়ে যাওয়া সম্ভব কি না তা খতিয়ে দেখছেন তদন্তকারীরা।  গত রবিবার চড়ুইভাতিতে গিয়ে এমভি শিবানি নামে একটি লঞ্চ থেকে জলে পড়ে যান ফ্লোটেলের ম্যানেজার অরিন্দম বসু। এই ঘটনায় সোমবার অজ্ঞাতপরিচয়দের বিরুদ্ধে খুনের মামলা দায়ের করেন অরিন্দমবাবুর স্ত্রী অদিতি বসু। এর পরই মঙ্গলবার লঞ্চ পরিদর্শনে যান ফরেন্সিক দলের সদস্যরা।  প্রত্যক্ষদর্শীরা জানিয়েছেন, রবিবার লঞ্চে প্রায় সবাই মত্ত অবস্থায় ছিলেন। সেই অবস্থাতেই লঞ্চের সামনের দিকের সিঁড়ি দিয়ে উঠতে গিয়ে জলে পড়ে যান অরিন্দমবাবু। তাঁকে জলে পড়ে যেতে দেখেছিলেন একমাত্র লঞ্চের সারেং। এদিন তাঁর সঙ্গেও কথা বলেন তদন্তকারী দলের সদস্যরা।